《湖天一色》
明代·龚敩

水色天光带晚晴，泓泓澄碧湛虚明。欲看一镜涵秋影，不著微云点太清。

星斗外穷千里目，波澜中混古今情。落霞孤鹜沧茫里，万顷潇湘画不成。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。